Skyfall

Skyfall er den 23. filmen om den britiske agenten James Bond og den tredje der Daniel Craig spiller hovedrollen. Filmen hadde premiere 26. oktober 2012.

Den 3. oktober 2011 meddelte produksjonsselskapet at tittelen på filmen var klar: Skyfall. Filmens regissør er Sam Mendes. Daniel Craig spiller James Bond, Judi Dench spiller M, Naomie Harris spiller Miss Moneypenny og Javier Bardem er Bond-skurken Raoul Silva. Filmens Bond-dame er den franske skuespilleren Bérénice Marlohe og den svenske skuespilleren Ola Rapace har også en rolle i filmen.

Adele synger filmlåten «Skyfall».

Sammendrag 
I Istanbul forfølger MI6-agentene James Bond og Eve Moneypenny en leiesoldat som heter Patrice, som har stjålet en hemmelig harddisk med detaljer om britiske undercover-agenter. Bond og Patrice slåss på et tog i bevegelse. MI6-sjef M gir Moneypenny ordre om å skyte Patrice, men Moneypenny treffer Bond ved ett uhell. Bond faller ned i en elv, og antas omkommet. Patrice unnslipper med harddisken.

Tre måneder senere, på grunn av en offentlig utredning om M sin håndtering av den stjålne harddisken, blir M presset av tidligere SAS-offiser Gareth Mallory (spilt av Ralph Fiennes) leder for parlamentets komite for etterretning og sikkerhet. M nekter å trekke seg fra jobben, men kort tid senere blir MI6 sine servere hacket. M mottar en spydig melding på datamaskinen hennes ett øyeblikk før hele bygningen til MI6 eksploderer. James Bond, som brukte hans antatte dødsfall for å trekke seg tilbake som agent, får høre om angrepet og han reiser tilbake til London. Selv om han mislykkes i en rekke fysiske, medisinske og psykologiske undersøkelser, godkjenner M at Bond kommer tilbake som aktiv MI6-agent. Hun beordrer ham å identifisere Patrice sin arbeidsgiver, få tak i den stjålne harddisken deres, og drepe Patrice. 

I Shanghai følger Bond spor etter Patrice i en skyskraper, men han klarer ikke å forhindre at Patrice dreper en person. De havner i slåsskamp, men Patrice faller til sin død før Bond kan finne ut hvem Patrices egentlige arbeidsgiver var. Bond finner en mynt fra et casino som Patrice hadde til hensikt å kassere inn før sitt dødsfall. Dette fører Bond til et casino i Macau. Der blir Bond kontaktet av Sévérine, Patrices medskyldige, og han ber om å møte arbeidsgiveren deres. Sévérine advarer ham om at han er i ferd med å bli drept av livvaktene hennes, men hun lover å hjelpe Bond hvis han går med på å drepe arbeidsgiveren hennes. Bond hindrer angrepet fra livvaktene deres, og blir med Sévérine til en yacht som heter Chimera. De reiser videre til en forlatt øy utenfor kysten av Macau, hvor mannskapet på båten tar dem til fange og leverer dem til Sévérines arbeidsgiver, Raoul Silva. Silva, en tidligere aktiv MI6-agent, og har nå tatt i bruk cyber-terrorisme og han orkestrerte hele angrepet på MI6. Silva dreper Sévérine, men Bond får tak i forsterkninger fra MI6, og de fanger Silva.

Ved MI6 sitt nye underjordiske hovedkvarter forsøker de å dekryptere Silvass bærbare datamaskin. Men maskinen inneholder et program som får tilgang til all informasjon på MI6 sine servere. Dette lar Silva unnslippe. De oppdager at Silva, som har forkledd seg som en politimann i Metropolitan Police Service, faktisk ønsket å bli tatt til fange som et ledd i en plan for å drepe M. Bond jager etter Silva gjennom Londons undergrunnsbane, og forhindrer Silvas angrep ved en etterforskning arrangert fra parlamentet - hvor også M er til stede. Bond og M reiser til Skyfall, Bonds barndomshjem i Det skotske høylandet. De møter Skyfalls ansatte Kincade (spilt av Albert Finney) og sammen setter de opp en rekke booby trap over hele huset. 

Når Silvas menn ankommer, klarer Bond sammen med M og Kincade å drepe de fleste av dem. Men M blir skadd. Silva kommer med helikopter sammen med flere menn. Bond sender M og Kincade gjennom en hemmelig tunnell til et kapell i nærheten. Når hele huset blir ødelagt, slipper Bond seg ned i den samme tunnelen og går mot kapellet. Silva overlever ødeleggelsen av bygningen, og følger etter dem. Bond dreper Silva ved å kaste en kniv i ryggen på ham. Men M bukker under for alle skadene hennes, og hun dør i Bonds armer. Etter begravelsen til M, forteller Moneypenny til Bond at hun har valgt å trekke seg fra aktivt felt-arbeid, for å begynne som sekretær for Mallory - den nylig utnevnte M.

Rolleliste 
 Daniel Craig som James Bond, agent 007.
 Judi Dench som M, sjef for MI6 og Bonds overordnede.
 Javier Bardem som Raoul Silva. Tidligere MI6 agent, og cyber-terrorist.
 Ralph Fiennes som Gareth Mallory, leder av parlamentets etterretnings- og sikkerhetskomité og en tidligere oberstløytnant i det britiske SAS.
 Naomie Harris som Eve Moneypenny, en MI6-feltagent.
 Bérénice Marlohe som Sévérine, Raoul Silvas medarbeider og elskerinne.
 Albert Finney som Kincade. Ansatt ved Skyfall-eiendommen.
 Ben Whishaw som Q, sjef for en avdeling i MI6.
 Rory Kinnear som Bill Tanner, MI6-stabssjef.
 Ola Rapace som Patrice, en leiesoldat under Silvas kommando.

Eksterne lenker 
 
 
 

James Bond-filmer
Britiske actionfilmer
Filmer fra 2012
Engelskspråklige filmer
Filmer lagt til Skottland
Filmer lagt til Shanghai
Filmer lagt til London